- જાણો... દેશની કઈ ત્રણ મોટી બેંકો નવુ સેલેરી સ્ટ્રક્ચર લાવવા કરી રહી છે વિચારણા નવી દિલ્હી, તા. 28. જુલાઈ, 2018 શનિવાર અધિકારીઓને તેમના કામના આધારે જ સેલેરી આપવાના ધારાધોરણ લાગુ કરવા માટે બેંકો વિચારી રહી છે. દેશની સૌથી મોટી સ્ટેટ બેંક ઓફ ઈન્ડિયા તેમજ પંજાબ નેશનલ બેંક અને બેંક ઓફ બરોડાએ પરફોર્મન્સ સાથે સેલેરીને જોડવાનુ માળખુ તૈયાર કરવા માંડ્યુ છે. એક બિઝનેસ ન્યુઝ પેપરના કહેવા પ્રમાણે આ નિયમ જનરલ મેનેજર ગ્રેડ કે તેથી ઉપરના અધિકારીઓ પર લગવાશે. પીએનબીના મેનેજિંગ ડાયરેક્ટર સુનિલ મહેતાના કહેવા પ્રમાણે બેંક પરફોર્મન્સના આધારે ઈન્સેન્ટિવ આપવા પર ગંભીરતાથી વિચારી રહી છે. જેમાં ફિકસ્ડ અને વેરિએબલ પે સામેલ હશે.જેને તબક્કાવાર લાગુ પડાશે. એસબીઆઈ અને બીઓબી પણ આવુ જ મોડેલ અપનાવવા માંગે છે. સામાન્ય રીતે પગારનુ આ પ્રકારનુ સ્ટ્રક્ચર પ્રાઈવેટ સેક્ટરમા હોય છે.જોકે પ્રદર્શનના આધારે પેમેન્ટ માટે સરકારી બેંકોએ સરકારની મંજુરી લેવી જરુરી હોય છે. ઘણી વખત એવુ બનતુ હોય છે કે પ્રદર્શનની સામે સારુ વળતર નહી મળવાથી અધિકારીઓ નિરાશ થતા હોય છે અને તેમના મોરલ પર અસર પડતી હોય છે.